Musulman Tibet, wanda kuma aka sani da Kachee sun haɗa al'umma marasa rinjaye a yankin Tibet. Duk da kasantuwar su Musulmai amma ana kallon su a matsayin hatartattun ƴan Tibet a Gwamnatance, in banda Musulman Hui, da sau tari ake ware su. Kalmar harshen Tibeti ta Kan je na nufin Kashmiri da Kashmir an san shi a Kanchee Yul (Yul na nufin Ƙasa). Abokan hulɗa na farko da Tibet da duniyar Islama sun fara ne a tsakiyar karni na takwas lokacin da ya haɓaka daga haɗin kasuwanci ta hanyar siliki da kasancewar sojojin musulmai a kwarin Fergana . Duk da karancin ilimin da duniyar Islama ke da shi game da Tibet, akwai wasu ayyukan Musulunci na farko da suka ambaci Tibet. Ɗaya daga cikin irin wannan tushe ya fito ne daga aikin da Abu Sa'id Gardezi ya rubuta mai suna Zayn al-Akhbar . A ciki, aikin ya ambaci muhalli, asalin ban mamaki na Tibetan (ta hanyar Himyarites), allahntakar sarki, manyan albarkatu (kamar musk) da bayanin hanyoyin kasuwanci zuwa da daga Tibet.